N á v r h

ZÁKON

z ...... 2025,

ktorým sa mení a dopĺňa zákon č. 222/2004 Z. z. o dani z pridanej hodnoty

v znení neskorších predpisov a ktorým sa menia a dopĺňajú niektoré zákony

Národná rada Slovenskej republiky sa uzniesla na tomto zákone:

Čl. I

Zákon č. 222/2004 Z. z. o dani z pridanej hodnoty v znení zákona č. 350/2004 Z. z., zákona č. 651/2004 Z. z., zákona č. 340/2005 Z. z., zákona č. 523/2005 Z. z., zákona č. 656/2006 Z. z., zákona č. 215/2007 Z. z., zákona č. 593/2007 Z. z., zákona č. 378/2008 Z. z., zákona č. 465/2008 Z. z., zákona č. 83/2009 Z. z., zákona č. 258/2009 Z. z., zákona č. 471/2009 Z. z., zákona č. 563/2009 Z. z., zákona č. 83/2010 Z. z., zákona č. 490/2010 Z. z., zákona č. 331/2011 Z. z., zákona č. 406/2011 Z. z., zákona č. 246/2012 Z. z., zákona č. 440/2012 Z. z., zákona č. 360/2013 Z. z., zákona č. 218/2014 Z. z., zákona č. 268/2015 Z. z., zákona č. 360/2015 Z. z., zákona č. 297/2016 Z. z., zákona č. 298/2016 Z. z., zákona č. 334/2017 Z. z., zákona č. 112/2018 Z. z., zákona č. 323/2018 Z. z., zákona č. 368/2018 Z. z., zákona č. 369/2018 Z. z., zákona č. 317/2019 Z. z., zákona č. 318/2019 Z. z., zákona č. 368/2019 Z. z., zákona č. 344/2020 Z. z., zákona č. 186/2021 Z. z., zákona č. 346/2021 Z. z., zákona č. 408/2021 Z. z., zákona č. 222/2022 Z. z., zákona č. 516/2022 Z. z., zákona č. 9/2023 Z. z., zákona č. 309/2023 Z. z., zákona č. 530/2023 Z. z., zákona č. 102/2024 Z. z., zákona č. 278/2024 Z. .z., zákona č. 354/2024 Z. z. , zákona č. 364/2024 Z. z., zákona č. 26/2025 Z. z., zákona č. 77/2025 Z. z. a zákona č. .../2025 Z. z. sa mení a dopĺňa takto:

1. ...

2. ...

3. ...

4. V § 5 ods. 2 písm. d) sa vypúšťajú slová „alebo ak dodáva tovar z tuzemska do iného členského štátu alebo tretieho štátu, ktorý bol nadobudnutý v tuzemsku z iného členského štátu, a zahraničná osoba bola zastúpená daňovým zástupcom podľa [§ 69aa](https://www.slov-lex.sk/ezbierky-fe/pravne-predpisy/SK/ZZ/2004/222/20250417#paragraf-69aa),“.

5. ...

6. V § 7a ods. 1 sa na konci pripája táto veta: „Žiadosť o registráciu pre daň môže podať aj zdaniteľná osoba, ktorá nie je povinná podať žiadosť o registráciu pre daň podľa § 4, aj v prípade, ak jej nevznikla povinnosť podľa prvej vety.“.

 7. V § 17 ods. 4 písm. b) sa slová „uviesť následné dodanie tovaru v súhrnnom výkaze podľa § 80“ nahrádzajú slovami „oznámiť údaje podľa § 80“.

8. V § 19 ods. 8 písm. a) a § 20 ods. 1 písm. a) sa slová „15. deň kalendárneho mesiaca nasledujúceho po kalendárnom mesiaci” nahrádzajú slovami „desiaty deň odo dňa“.

9. V § 19 ods. 8 písm. b) a § 20 ods. 1 písm. b) sa číslo „15.“ nahrádza slovom „desiatym“.

10. V § 43 odsek 9 znie:

„(9) Oslobodenie od dane podľa odsekov 1 a 4 sa neuzná, ak dodávateľ neoznámil údaje podľa § 80 alebo, ak zaslané údaje obsahujú nesprávne, nepravdivé alebo neúplné informácie o tomto dodaní; to neplatí, ak dodávateľ tieto nedostatky dostatočne odôvodní.“.

11. V § 45 odsek 3 znie: „Ak je prvý odberateľ zahraničnou osobou z tretieho štátu, na vyhotovenie a uchovávanie faktúry pre druhého odberateľa sa vzťahuje § 71 až 76.“.

12. § 49 sa dopĺňa odsekom 11, ktorý znie:

„(11) Ak dodanie tovaru alebo služby podlieha oznamovacej povinnosti podľa § 80a, platiteľ môže odpočítať daň podľa odseku 2 písm. a) len vtedy, ak má elektronickú faktúru od platiteľa vyhotovenú podľa § 71 ods. 1 písm. b) druhého bodu.“.

13. V § 51 ods. 2 znie:

„(2) Platiteľ vykoná odpočítanie dane podľa § 49 ods. 2 v zdaňovacom období, v ktorom právo na odpočítanie dane vzniklo; odpočítanie dane podľa § 49 ods. 2 písm. a), c) alebo písm. d) môže platiteľ vykonať, ak do uplynutia lehoty na podanie daňového priznania má doklad podľa odseku 1 písm. a), c) alebo písm. d). Ak platiteľ nemá doklad podľa prvej vety do uplynutia lehoty na podanie daňového priznania za zdaňovacie obdobie, v ktorom právo na odpočítanie dane vzniklo, vykoná odpočítanie dane v tom zdaňovacom období, v ktorom dostane tento doklad.“.

14. V § 55a ods. 2 písm. c) štvrtom bode a § 56 ods. 2 písm. c) štvrtom bode sa vypúšťajú slová „a dodania tovaru z tuzemska do iného členského štátu alebo tretieho štátu, ktorý bol nadobudnutý zahraničnou osobou v tuzemsku z iného členského štátu, a zahraničná osoba bola zastúpená daňovým zástupcom podľa § 69aa,“.

15. ...

16. ...

17. ...

18. V § 69a ods. 2 písm. c) sa vypúšťajú slová „a súhrnného výkazu“.

19. V § 69a sa vypúšťa odsek 6.

Doterajšie odseky 7 až 10 sa označujú ako odseky 6 až 9.

20. § 69aa sa vypúšťa.

21. ...

22. ...

23. ...

24. ...

25. V § 71 ods. 1 písmená a) a b) znejú:

„a) faktúrou každý doklad alebo oznámenie vyhotovené

1. ako elektronická faktúra podľa tohto zákona alebo podľa zodpovedajúceho ustanovenia zákona platného v inom členskom štáte upravujúceho vyhotovenie faktúry,

2. ako zjednodušená faktúra podľa odseku 6,

3. v inej podobe ako elektronická faktúra alebo zjednodušená faktúra (ďalej len „faktúra v inej podobe“), ak možnosť vyhotoviť faktúru v inej podobe ustanovuje tento zákon,

b) elektronickou faktúrou faktúra, ktorá je vyhotovená, zaslaná a prijatá v štruktúrovanom elektronickom formáte, ktorý umožňuje jej automatizované a elektronické spracovanie, a ktorá je v súlade

1. s európskou normou pre elektronickú fakturáciu (STN 16931) a so zoznamom jej syntaxí podľa osobitného predpisu,28s) ak sa faktúra vyhotovuje pri zdaniteľných obchodoch, o ktorých platiteľ oznamuje údaje podľa § 80,

2. s formátom a technickými požiadavkami na jej vyhotovenie, zaslanie a prijatie ustanovenými všeobecne záväzným právnym predpisom, ktorý vydá Ministerstvo financií Slovenskej republiky, ak sa faktúra vyhotovuje pri zdaniteľných obchodoch, o ktorých platiteľ oznamuje údaje podľa § 80a,“.

Poznámka pod čiarou k odkazu 28s znie:

„28s) Vykonávacie rozhodnutie Komisie (EÚ) 2017/1870 zo 16. októbra 2017 o uverejnení odkazu na európsku normu pre elektronickú fakturáciu a zoznamu syntaxí podľa smernice Európskeho parlamentu a Rady 2014/55/EÚ (Ú. v. EÚ L 266, 17. 10. 2017).“.

26. V § 71 ods. 2 v prvej vete sa na konci bodka nahrádza bodkočiarkou a pripájajú sa tieto slová: „na vyhotovenie dokladu alebo oznámenia k elektronickej faktúre podľa odseku 1 písm. b) sa primerane vzťahuje odsek 1 písm. b) prvý bod alebo druhý bod“.

27. V § 71 ods. 3 písmeno b) znie:

„b) kvalifikovaný elektronický podpis podľa osobitného predpisu29) alebo kvalifikovanú elektronickú pečať podľa osobitného predpisu29aaaa),“.

Poznámky pod čiarou k odkazom 29 a 29aaaa znejú:

„29) Čl. 3 ods. 12 nariadenia Európskeho parlamentu a Rady (EÚ) č. 910/2014 o elektronickej identifikácii a dôveryhodných službách pre elektronické transakcie na vnútornom trhu a o zrušení smernice 1999/93/ES (Ú. v. EÚ L 257, 28. 8. 2014).

29aaaa) Čl. 3 ods. 27 nariadenia (EÚ) č. 910/2014.“.

28. § 71 sa dopĺňa odsekmi 4 až 6, ktoré znejú:

„(4) Vyhotovenie elektronickej faktúry nepodlieha súhlasu príjemcu plnenia.

(5) Každá osoba, ktorej je v tuzemsku dodaný tovar alebo služba, pri ktorej je platiteľ povinný vyhotoviť elektronickú faktúru, je povinná zabezpečiť, aby vedela prijať elektronickú faktúru; spôsob zabezpečenia určí a uverejní finančné riaditeľstvo na webovom sídle finančného riaditeľstva.

(6) Zjednodušenou faktúrou, ktorá nemusí obsahovať všetky údaje podľa § 74 ods. 1, je

a) doklad za tovar alebo službu, ak cena vrátane dane nie je viac ako 100 eur; doklad nemusí obsahovať údaje podľa § 74 ods. 1 písm. b) a jednotkovú cenu podľa odseku 1 písm. g),

b) doklad vyhotovený pokladnicou e-kasa klient podľa osobitného predpisu,29a) ak cena tovaru alebo služby vrátane dane nie je viac ako 400 eur, a doklad vyhotovený tankovacím automatom pre bezobslužné čerpanie pohonných látok, ak cena tovaru vrátane dane uhradená elektronickým platobným prostriedkom nie je viac ako 400 eur; doklad nemusí obsahovať údaje podľa § 74 ods. 1 písm. b) a jednotkovú cenu podľa § 74 ods. 1 písm. g),

c) faktúra podľa odseku 2; faktúra musí obsahovať poradové číslo pôvodnej faktúry, ktorým môže byť aj pôvodný identifikátor pokladničného dokladu podľa osobitného predpisu,29a) a údaje, ktoré sa menia.“.

29. V § 72 odsek 2 znie:

„(2) Zdaniteľná osoba, ktorá nie je platiteľom, je povinná vyhotoviť faktúru, ak

a) dodá tovar s miestom dodania v inom členskom štáte, ak osobou povinnou platiť daň je príjemca tovaru a zdaniteľná osoba je registrovaná podľa § 7 alebo § 7a,

b) dodá službu s miestom dodania v inom členskom štáte, ak osobou povinnou platiť daň je príjemca služby a zdaniteľná osoba je registrovaná podľa § 7 alebo § 7a,

c) prijme platbu pred dodaním tovaru podľa písmena a) alebo dodaním služby podľa písmena b),

d) dodá tovar alebo službu s miestom dodania v treťom štáte zdaniteľnej osobe alebo nezdaniteľnej právnickej osobe.“.

30. V § 72 ods. 3 sa za slovo „vyhotoviť“ vkladá slovo „elektronickú “.

31. V § 72 ods. 4 a § 74 ods. 1 písm. o) sa vypúšťajú slová „alebo § 69aa“.

32. § 72 sa dopĺňa odsekmi 9 až 11, ktoré znejú:

„(9) Zjednodušená faktúra podľa § 71 ods. 6 písm. a) a b) sa nesmie vyhotoviť pri

a) dodaní tovaru alebo služby podľa odseku 1 písm. b), d) a e),

b) prijatí platby podľa odseku 1 písm. f) pred dodaním tovaru podľa odseku 1 písm. b) alebo písm. d),

c) prijatí platby podľa odseku 1 písm. g) pred dodaním služby podľa odseku 1 písm. b).

(10) Platiteľ alebo zdaniteľná osoba môže vyhotoviť faktúru v inej podobe pri

a) dodaní tovaru alebo služby s miestom dodania v treťom štáte zdaniteľnej osobe,

b) dodaní nového dopravného prostriedku podľa odseku 5,

c) predaji tovaru na diaľku na území Európskej únie s miestom dodania v tuzemsku okrem predaja tovaru na diaľku, pri ktorom dodávateľ uplatňuje osobitnú úpravu podľa § 68b.

(11) Platiteľ, ktorý je zahraničnou osobou z iného členského štátu, vyhotovuje faktúru pri dodaní tovaru alebo služby podľa tohto zákona, len ak je z tohto dodania osobou povinnou platiť daň podľa § 69 ods. 1 v tuzemsku. Povinnosť vyhotoviť faktúru podľa prvej vety sa vzťahuje aj na vyhotovenie faktúry pri prijatí platby pred týmto dodaním tovaru alebo služby.“.

33. V § 73 ods. 1 úvodnej vete sa číslo „15“ nahrádza slovom „desiatich“.

34. V § 73 ods. 1 písm. b) sa vypúšťajú slová „alebo do konca kalendárneho mesiaca, v ktorom bola platba prijatá”.

35. V § 73 ods. 1 písmeno c) znie:

„c) odo dňa, v ktorom bol dodaný tovar oslobodený od dane podľa § 43,”.

36. V § 73 ods. 1 písmeno d) a e) sa slová „od konca kalendárneho mesiaca” nahrádzajú slovami “odo dňa”.

37. V § 74 ods. 1 písm. c) sa na konci pripájajú tieto slová: „založené na jednej alebo viacerých sériách, ktoré jednoznačne identifikuje faktúru“.

38. V § 74 ods. 1 písm. k) sa na konci pripájajú tieto slová: „a pri dodaní tovaru, pri ktorom je osobou povinnou platiť daň druhý odberateľ podľa § 69 ods. 7, aj slovnú informáciu „trojstranný obchod“.

39. V § 74 sa odsek 1 dopĺňa písmenami p) a q), ktoré znejú:

„p) poradové číslo pôvodnej faktúry, ak ide o opravnú faktúru podľa § 71 ods. 2,

q) čísla bankových účtov alebo čísla virtuálnych účtov dodávateľa alebo akékoľvek iné identifikátory, ktoré jednoznačne identifikujú účty dodávateľa, na ktoré môže príjemca faktúry túto faktúru zaplatiť.“.

40. V § 74 sa vypúšťajú odseky 3 a 4.

Doterajšie odseky 5 až 7 sa označujú ako odseky 3 až 5.

41. V § 74 ods. 3 sa slová „odseku 3 písm. b)“ nahrádzajú slovami „§ 71 ods. 6 písm. b)“.

42. § 75 znie:

„Platiteľ a zdaniteľná osoba, ktorá nie je platiteľom, môže vyhotoviť za viac samostatných dodaní tovaru alebo služby alebo za viac platieb prijatých pred dodaním tovaru alebo dodaním služby súhrnnú faktúru, ktorá môže pokrývať najviac obdobie kalendárneho mesiaca. Súhrnná faktúra sa musí vyhotoviť do desiatich dní od skončenia kalendárneho mesiaca, na ktorý sa súhrnná faktúra vzťahuje.“.

43. V § 78 sa za odsek 7 vkladajú odseky 8 až 13, ktoré znejú:

„(8) Zo zjednodušených faktúr podľa § 71 ods. 6 písm. a) a b) uvádza platiteľ, ktorý dodáva tovar alebo službu v daňovom priznaní

a) celkovú sumu obratov podľa osobitného predpisu29ab) evidovaných pokladnicou e-kasa klient29a) v členení na základ dane a sumu dane podľa sadzieb dane,

b) celkovú sumu základov dane vrátane opráv základu dane a celkovú sumu dane podľa sadzieb dane pri plneniach, ktoré sa neevidujú pokladnicou e-kasa klient.29a)

(9) Zo zjednodušených faktúr podľa § 71 ods. 6 písm. a) a b) uvádza platiteľ, ktorý prijíma tovar alebo službu v daňovom priznaní celkovú sumu základov dane, celkovú sumu dane a celkovú sumu odpočítanej dane zo všetkých prijatých zjednodušených faktúr za zdaňovacie obdobie, v ktorom sa zjednodušené faktúry vyhotovili.

(10) Z opravných dokladov, ktoré bol platiteľ povinný vyhotoviť podľa § 25a ods. 7 písm. a) uvádza v daňovom priznaní tieto údaje:

a) identifikačné číslo pre daň odberateľa,

b) číselná identifikácia opravného dokladu,

c) poradové číslo faktúry o dodaní tovaru alebo služby, ktorého sa oprava základu dane týka,

d) suma, o ktorú sa opravil základ dane a daň,

e) sadzba dane.

(11) Ak platiteľ dane nie je povinný vyhotoviť opravný doklad podľa § 25a ods. 7 uvádza sumu, o ktorú sa opravuje základ dane a daň.

(12) Pri oprave odpočítanej dane podľa § 53b ods. 1 písm. b) a oprave opravenej odpočítanej dane podľa § 53b ods. 4 písm. b) platiteľ uvádza v daňovom priznaní tieto údaje:

a) identifikačné číslo pre daň dodávateľa,

b) číselná identifikácia opravného dokladu,

c) poradové číslo faktúry o dodaní tovaru alebo služby, ktorého sa oprava základu dane týka,

d) suma, o ktorú sa opravila odpočítaná daň,

e) sadzba dane.

(13) Pri oprave odpočítanej dane podľa § 53b ods. 1 písm. a) alebo ods. 2 a oprave opravenej odpočítanej dane podľa § 53b ods. 4 písm. a) platiteľ uvádza v daňovom priznaní údaje podľa odseku 10 písm. a), d) a e) a poradové číslo faktúry o dodaní tovaru alebo služby, ktorého sa oprava týka.

Doterajšie odseky 8 a 9 sa označujú ako odseky 14 a 15.

44. § 78a sa vypúšťa.

45. § 80 vrátane nadpisu znie:

„§ 80

Oznamovanie údajov finančnému riaditeľstvu

pri cezhraničnom dodaní a nadobudnutí tovaru a služby

(1) Platiteľ, ktorý dodal tovar alebo službu pod identifikačným číslom pre daň podľa § 4, § 4b, § 4c alebo § 5, je povinný finančnému riaditeľstvu oznámiť údaje podľa odseku 5 písm. a) až c) o

a) dodaní tovaru oslobodeného od dane podľa § 43 ods. 1,

b) premiestnení tovaru oslobodeného od dane podľa § 43 ods. 4,

c) dodaní

1. služby s miestom dodania v inom členskom štáte podľa § 15 ods. 1, ak je príjemca služby osobou povinnou platiť daň podľa ustanovenia zákona platného v inom členskom štáte zodpovedajúceho § 69 ods. 3,
2. tovaru alebo služby s miestom dodania v inom členskom štáte, ak je odberateľ osobou identifikovanou pre daň v tomto členskom štáte a ak je osobou povinnou platiť daň podľa ustanovenia zákona platného v inom členskom štáte zodpovedajúceho § 69 ods. 2,
3. tovaru podľa § 13 ods. 1 písm. e) a f), ak je odberateľ osobou povinnou platiť daň podľa ustanovenia zákona platného v inom členskom štáte zodpovedajúceho § 69 ods. 9,
4. tovaru pri trojstrannom obchode, na ktorom sa zúčastnil ako prvý odberateľ podľa § 45.

(2) Platiteľ, ktorému bol dodaný tovar alebo služba pod identifikačným číslom pre daň podľa § 4, § 4b, § 4c alebo § 5, je povinný finančnému riaditeľstvu oznámiť údaje podľa odseku 5 písm. d) a e) o

a) nadobudnutí tovaru v tuzemsku z iného členského štátu podľa § 11,

b) dodaní

1. služby s miestom dodania podľa § 15 ods. 1 v tuzemsku, ktorú mu dodala zahraničná osoba z iného členského štátu, pri ktorej je osobou povinnou platiť daň podľa § 69 ods. 3,

2. tovaru s miestom dodania podľa § 13 v tuzemsku alebo dodaní služby s miestom dodania podľa § 16 ods. 1 až 4 a 10 a 11 v tuzemsku, ktorú mu dodala zahraničná osoba z iného členského štátu, pri ktorom je osobou povinnou platiť daň podľa § 69 ods. 2,

3. tovaru podľa § 13 ods. 1 písm. e) a f), ktorý mu dodala zahraničná osoba z iného členského štátu, pri ktorom je osobou povinnou platiť daň podľa § 69 ods. 9,

4. tovaru pri trojstrannom obchode, pri ktorom je osobou povinnou platiť daň podľa § 69 ods. 7.

(3) Povinnosť podľa

a) odseku 1 písm. c) sa vzťahuje aj na zdaniteľnú osobu, ak dodala tovar alebo službu pod identifikačným číslom pre daň, ktoré jej bolo pridelené podľa § 7 alebo § 7a,

b) odseku 2 sa vzťahuje aj na zdaniteľnú osobu, ktorá nadobudla tovar v tuzemsku z iného členského štátu podľa § 11 pod identifikačným číslom pre daň, ktoré jej bolo pridelené podľa § 7 alebo § 7a, alebo ktorej bol v tuzemsku dodaný tovar alebo služba pod identifikačným číslom pre daň, ktoré jej bolo pridelené podľa § 7 alebo § 7a, a ktorú dodala zahraničná osoba z iného členského štátu.

(4) Povinnosť oznamovať údaje podľa

a) odseku 1 sa nevzťahuje na dodanie tovaru alebo služby, ktoré je oslobodené od dane podľa zákona platného v členskom štáte, v ktorom je miesto dodania tovaru alebo služby,

b) odseku 2 sa nevzťahuje na dodanie tovaru alebo služby, ktoré je oslobodené od dane podľa § 28 až 42 alebo podľa § 68f ods. 2.

(5) Pri

a) dodaní tovaru podľa odseku 1 písm. a) je platiteľ podľa odseku 1 povinný oznámiť tieto údaje:

1. identifikačné číslo pre daň dodávateľa, ktoré mu bolo pridelené,

2. identifikačné číslo pre daň odberateľa, ktoré mu bolo pridelené,

3. údaje podľa § 74 ods. 1 písm. c) až g), h) v časti za bodkočiarkou a písm. p) a q),

b) premiestnení tovaru podľa odseku 1 písm. b) je platiteľ podľa odseku 1 povinný oznámiť tieto údaje:

1. identifikačné číslo pre daň dodávateľa, ktoré mu bolo pridelené,

2. identifikačné číslo pre daň odberateľa, ktoré mu bolo pridelené v inom členskom štáte, pod ktorým nadobudol tovar premiestnený z tuzemska do iného členského štátu,

3. údaje podľa § 74 ods. 1 písm. c) až g), h) v časti za bodkočiarkou a písm. p),

c) dodaní tovaru alebo služby podľa odseku 1 písm. c) je platiteľ podľa odseku 1 alebo zdaniteľná osoba podľa odseku 3 písm. a) povinná oznámiť tieto údaje:

1. identifikačné číslo pre daň dodávateľa, ktoré jej bolo pridelené,

2. identifikačné číslo pre daň odberateľa, ktoré mu bolo pridelené,

3. údaje podľa § 74 ods. 1 písm. c) až g), h) v časti za bodkočiarkou, písm. k) a písm. p) a q),

d) nadobudnutí tovaru podľa odseku 2 písm. a) je platiteľ podľa odseku 2 alebo zdaniteľná osoba podľa odseku 3 písm. b) povinná tieto údaje:

1. identifikačné číslo pre daň dodávateľa, ktoré mu bolo pridelené,

2. identifikačné číslo pre daň odberateľa, pod ktorým nadobudla tovar v tuzemsku z iného členského štátu,

3. údaje podľa § 74 ods. 1 písm. c) až i) a  p) a q); pri nadobudnutí tovaru v tuzemsku z iného členského štátu podľa § 11 ods. 8 sa údaj podľa § 74 ods. 1 písm. q) neoznamuje,

e) dodaní tovaru alebo služby podľa odseku 2 písm. b) je platiteľ podľa odseku 2 alebo zdaniteľná osoba podľa odseku 3 písm. b) povinná oznámiť tieto údaje:

1. identifikačné číslo pre daň dodávateľa, ktoré mu bolo pridelené,

2. identifikačné číslo pre daň odberateľa, ktoré mu bolo pridelené,

3. údaje podľa § 74 ods. 1 písm. c) až g), h) v časti za bodkočiarkou, písm. k), o), ak je osobou povinnou platiť daň daňový zástupca, a písm. p) a q).

(6) Údaje podľa odseku 5 písm. a) a b) je platiteľ podľa odseku 1 povinný oznámiť za každý zdaniteľný obchod finančnému riaditeľstvu a údaje podľa odseku 5 písm. c) je platiteľ podľa odseku 1 alebo zdaniteľná osoba podľa odseku 3 písm. a) povinná oznámiť za každý zdaniteľný obchod finančnému riaditeľstvu

a) v čase vyhotovenia elektronickej faktúry alebo v posledný deň lehoty na vyhotovenie elektronickej faktúry podľa § 73 ods. 1 písm. a) až d), ak elektronická faktúra nebola do tohto dňa vyhotovená,

b) najneskôr do piatich dní odo dňa vyhotovenia elektronickej faktúry alebo odo dňa uplynutia lehoty na vyhotovenie elektronickej faktúry, ak elektronickú faktúru vyhotovuje odberateľ v mene a na účet platiteľa podľa odseku 1 alebo v mene a na účet zdaniteľnej osoby podľa odseku 3 písm. a).

(7) Údaje podľa odseku 5 písm. d) a e) je platiteľ podľa odseku 2 a zdaniteľná osoba podľa odseku 3 písm. b) povinná oznámiť za každý zdaniteľný obchod finančnému riaditeľstvu najneskôr do piatich dní odo dňa prijatia elektronickej faktúry.

(8) Údaje podľa odsekov 6 a 7 je platiteľ podľa odseku 1 alebo odseku 2 alebo zdaniteľná osoba podľa odseku 3 povinná oznámiť finančnému riaditeľstvu vo formáte jednotnej dátovej správy podľa osobitného predpisu.x)

(9) Daňový úrad uloží pokutu do výšky 10 000 eur

a) platiteľovi podľa odseku 1, ktorý

1. neoznámil údaje podľa odseku 5 písm. a) až c) alebo oznámil tieto údaje po lehote uvedenej v odseku 6,

2. neoznámil všetky údaje, ktoré bol povinný oznámiť podľa odseku 5 alebo oznámil údaje, ktoré bol povinný oznámiť podľa odseku 5, nesprávne,

b) platiteľovi podľa odseku 2, ktorý

1. neoznámil údaje podľa odseku 5 písm. d) a e) alebo oznámil tieto údaje po lehote uvedenej v odseku 7,

2. neoznámil všetky údaje, ktoré bol povinný oznámiť podľa odseku 5 písm. d) a e) alebo oznámil údaje, ktoré bol povinný oznámiť podľa odseku 5 písm. d) a e), nesprávne.

(10) Daňový úrad uloží pokutu do výšky 10 000 eur

a) zdaniteľnej osobe podľa odseku 3 písm. a), ktorá neoznámila údaje podľa odseku 5 písm. c), oznámila tieto údaje po lehote uvedenej v odseku 6, neoznámila všetky údaje podľa odseku 5 písm. c) alebo ich oznámila nesprávne,

b) zdaniteľnej osobe podľa odseku 3 písm. a), ktorá neoznámila údaje podľa odseku 5 písm. d) a e), oznámila tieto údaje po lehote uvedenej v odseku 7, neoznámila všetky údaje podľa odseku 5 písm. d) a e) alebo ich oznámila nesprávne.

(11) Ak platiteľ podľa odseku 1 alebo odseku 2 alebo zdaniteľná osoba podľa odseku 3 poruší povinnosti podľa odseku 10 opakovane, daňový úrad uloží pokutu do výšky 100 000 eur.

(12) Pri určení výšky pokuty podľa odsekov 10 a 11 prihliadne daňový úrad na závažnosť a dĺžku trvania protiprávneho stavu.

(13) Na platiteľa, ktorý vyhotovuje alebo prijíma elektronickú faktúru podľa odseku 5 sa odseky 9 až 11 uplatňujú primerane.“.

Poznámka pod čiarou k odkazu x) znie:

„x) Vykonávacie rozhodnutie Komisie (EÚ) .....“.

46. Za § 80 sa vkladá § 80a, ktorý vrátane nadpisu znie:

„§ 80a

Oznamovanie údajov finančnému riaditeľstvu

pri tuzemskom dodaní tovaru a služby

(1) Platiteľ, ktorý uskutočnil dodanie tovaru alebo služby iné ako uvedené v § 80 ods. 1 písm. a) až c) pod identifikačným číslom pre daň podľa § 4, § 4b, § 4c alebo podľa § 5 alebo ktorý prijal platbu pred týmto dodaním, je povinný finančnému riaditeľstvu oznámiť údaje podľa odseku 3; to neplatí, ak ide o dodanie tovaru alebo služby, ktoré je oslobodené od dane podľa § 28 až 43 alebo § 47.

(2) Platiteľ, ktorému bol dodaný tovar alebo služba podľa odseku 1 pod identifikačným číslom pre daň podľa § 4, § 4b, § 4c alebo § 5 alebo ktorý zaplatil pred týmto dodaním, je povinný finančnému riaditeľstvu oznámiť údaje podľa odseku 4; to neplatí, ak ide o dodanie tovaru alebo služby, ktoré je oslobodené od dane podľa § 28 až 42 .

(3) Platiteľ podľa odseku 1 je povinný oznámiť tieto údaje:

a) identifikačné číslo pre daň dodávateľa, ktoré mu bolo pridelené,

b) identifikačné číslo pre daň odberateľa, ktoré mu bolo pridelené alebo jeho názov, ak mu identifikačné číslo pre daň nebolo pridelené,

c) údaje podľa § 74 ods. 1 písm. c) až k), m), n) a q) a podľa § 68d ods. 4; ak je osobou povinnou platiť daň v tuzemsku príjemca plnenia podľa § 69 ods. 10 až 12, neuvádza údaje o uplatnenej sadzbe dane podľa § 74 ods. 1 písm. h) a údaj podľa § 74 ods. 1 písm. i).

(4) Platiteľ podľa odseku 2 je povinný oznámiť tieto údaje:

a) identifikačné číslo pre daň dodávateľa, ktoré mu bolo pridelené,

b) identifikačné číslo pre daň odberateľa, ktoré mu bolo pridelené,

c) údaje podľa § 74 ods. 1 písm. c) až k), m), n) a q) a podľa § 68d ods. 4; ak platiteľ podľa odseku 2 je osobou povinnou platiť daň podľa § 69 ods. 10 až 12, je povinný uviesť aj údaj o uplatnenej sadzbe dane podľa § 74 ods. 1 písm. h) a údaj podľa § 74 ods. 1 písm. i).

(5) Ak sa pri dodaní podľa odseku 1 vyhotovuje elektronická faktúra podľa § 71 ods. 2, je platiteľ podľa odseku 1 alebo platiteľ podľa odseku 2 povinný oznámiť údaje podľa § 74 ods. 1 písm. p) a podľa odsekov 3 a 4, ktoré sa menia. Údaje podľa prvej vety oznamuje platiteľ podľa odseku 1 v lehote podľa odseku 6 a platiteľ podľa odseku 2 v lehote podľa odseku 7.

(6) Údaje podľa odseku 3 je platiteľ podľa odseku 1 povinný oznámiť za každý zdaniteľný obchod finančnému riaditeľstvu

a) v čase vyhotovenia elektronickej faktúry alebo v posledný deň lehoty na vyhotovenie elektronickej faktúry podľa § 73 ods. 1 písm. a) a b), ak elektronická faktúra nebola do tohto dňa vyhotovená,

b) najneskôr do piatich dní odo dňa vyhotovenia elektronickej faktúry alebo odo dňa uplynutia lehoty na vyhotovenie elektronickej faktúry, ak elektronickú faktúru vyhotovuje platiteľ podľa odseku 2 v mene a na účet platiteľa podľa odseku 1.

(7) Údaje podľa odseku 4 je platiteľ podľa odseku 2 povinný oznámiť za každý zdaniteľný obchod finančnému riaditeľstvu najneskôr do piatich dní odo dňa prijatia elektronickej faktúry.

(8) Údaje podľa odsekov 3 až 5 je platiteľ podľa odseku 1 alebo odseku 2 povinný oznámiť finančnému riaditeľstvu vo formáte jednotnej dátovej správy, ktorý ustanoví všeobecne záväzný právny predpis, ktorý vydá Ministerstvo financií Slovenskej republiky.

(9) Daňový úrad uloží pokutu do výšky 10 000 eur

a) platiteľovi podľa odseku 1, ktorý

1. neoznámil údaje podľa odseku 3 alebo oznámil tieto údaje po lehote uvedenej v odseku 6,

2. neoznámil všetky údaje, ktoré bol povinný oznámiť podľa odseku 3 alebo oznámil údaje, ktoré bol povinný oznámiť podľa odseku 3, nesprávne,

b) platiteľovi podľa odseku 2, ktorý

1. neoznámil údaje podľa odseku 4 alebo oznámil tieto údaje po lehote uvedenej v odseku 7,

2. neoznámil všetky údaje, ktoré bol povinný oznámiť podľa odseku 4 alebo oznámil údaje, ktoré bol povinný oznámiť podľa odseku 4, nesprávne.

(10) Ak platiteľ podľa odseku 1 alebo odseku 2 poruší povinnosti podľa odseku  9 opakovane, daňový úrad uloží pokutu do výšky 100 000 eur.

(11) Pri určení výšky pokuty podľa odsekov 9 a 10 prihliadne daňový úrad na závažnosť a dĺžku trvania protiprávneho stavu.

(12) Na platiteľa, ktorý vyhotovuje alebo prijíma elektronickú faktúru podľa odseku 5 sa odseky 9 až 11 uplatňujú primerane.“.

47. ...

48. ...

49. ...

50. Za § 85m sa vkladá § 85n, ktorý vrátane nadpisu znie:

„§ 85n

Prechodné ustanovenia k elektronickej fakturácii a oznamovaniu údajov finančnému riaditeľstvu

1. V období 1. januára 2027 do 30. júna 2030 sa postupuje podľa
2. ustanovení § 71 až 76 v znení účinnom do 30. júna 2030, ak odseky 2 až 7 a 14 neustanovujú inak,
3. ustanovenia § 78a, ak odsek 15 neustanovuje inak.

(2) Platiteľ podľa § 4, § 4b alebo § 4c, ktorý počnúc 1. januárom 2027 dodal osobe podľa odseku 3 tovar s miestom dodania podľa § 13 alebo § 14 v tuzemsku alebo ktorý dodal osobe podľa odseku 3 službu s miestom dodania podľa § 15 alebo § 16 v tuzemsku alebo prijal platbu pred týmto dodaním tovaru alebo služby, je povinný vyhotoviť elektronickú faktúru podľa odseku 4; to neplatí, ak je dodanie tovaru alebo služby oslobodené od dane podľa § 28 až 43
a § 47 alebo ak platiteľ vyhotovil pri dodaní tovaru alebo služby zjednodušenú faktúru podľa § 74 ods. 3 písm. a) alebo písm. b). Vyhotovenie elektronickej faktúry nepodlieha súhlasu príjemcu plnenia.

(3) Osobou na účely odseku 2 je

a) zdaniteľná osoba, ktorá má v tuzemsku sídlo, miesto podnikania, prevádzkareň, bydlisko alebo sa v tuzemsku obvykle zdržiava,

b) nezdaniteľná právnická osoba, ktorá má v tuzemsku sídlo alebo miesto charakterizované dostatočným stupňom stálosti a vhodnou štruktúrou, ak ide o ľudské a technické zdroje potrebné na výkon jej činnosti.

(4) Elektronickou faktúrou je každý doklad alebo oznámenie, ktoré obsahuje náležitosti podľa § 74 ods. 1, okrem zjednodušenej faktúry podľa § 74 ods. 3 písm. a) a b), a ktoré je

a) vyhotovené, zaslané a prijaté v štruktúrovanom elektronickom formáte, ktorý umožňuje jeho automatizované a elektronické spracovanie,

b) v súlade s formátom a technickými požiadavkami na jeho vyhotovenie, zaslanie a prijatie ustanovenými všeobecne záväzným právnym predpisom, ktorý vydá Ministerstvo financií Slovenskej republiky.

(5) Za elektronickú faktúru podľa odseku 4 sa považuje aj každý doklad alebo oznámenie, ktoré mení pôvodnú elektronickú faktúru podľa odseku 4 a osobitne a jednoznačne sa na ňu vzťahuje, a ktoré je vyhotovené, zaslané a prijaté spôsobom podľa odseku 4. Elektronická faktúra podľa prvej vety musí obsahovať poradové číslo pôvodnej elektronickej faktúry a údaje, ktoré sa menia.

(6) Platiteľ podľa odseku 2 je povinný vyhotoviť elektronickú faktúru do desiatich dní odo dňa

a) dodania tovaru alebo služby podľa odseku 2,

b) prijatia platby pred dodaním tovaru alebo služby podľa písmena a),

c) v ktorom nastala skutočnosť rozhodná pre vykonanie opravy základu dane podľa § 25 ods. 1.

(7) Platiteľ podľa odseku 2 môže za viac samostatných dodaní tovaru alebo služby podľa odseku 6, ktoré sa uskutočnili počas obdobia najviac jedného kalendárneho mesiaca, vyhotoviť súhrnnú elektronickú faktúru; súhrnná elektronická faktúra sa musí vyhotoviť do desiatich dní odo dňa skončenia kalendárneho mesiaca, za ktorý sa súhrnná elektronická faktúra vyhotovuje. Na účely tohto paragrafu sa súhrnná elektronická faktúra považuje za elektronickú faktúru podľa odseku 4.

(8) Platiteľ podľa odseku 2, ktorý je povinný vyhotoviť elektronickú faktúru podľa odseku 4, je povinný v čase jej vyhotovenia podľa odseku 6 oznámiť tieto údaje:

a) identifikačné číslo pre daň dodávateľa, ktoré mu bolo pridelené,

b) identifikačné číslo pre daň odberateľa, ktoré mu bolo pridelené alebo jeho názov, ak mu identifikačné číslo pre daň nebolo pridelené,

c) údaje podľa § 74 ods. 1 písm. c) až k), m) a n) a podľa § 68d ods. 4; platiteľ, ktorý je povinný vyhotoviť elektronickú faktúru podľa odseku 5, oznámi poradové číslo pôvodnej elektronickej faktúry a údaje, ktoré sa menia.

(9) Osoba podľa odseku 3 písm. a), ktorá je platiteľom podľa § 4, § 4b alebo § 4c, a ktorá prijala elektronickú faktúru podľa odseku 4 vyhotovenú podľa odseku 6, je povinná do piatich dní odo dňa jej prijatia oznámiť tieto údaje:

a) identifikačné číslo pre daň dodávateľa, ktoré mu bolo pridelené,

b) identifikačné číslo pre daň odberateľa, ktoré mu bolo pridelené,

c) údaje podľa § 74 ods. 1 písm. c) až k), m) a n) a podľa § 68d ods. 4 a ak je osobou povinnou platiť daň podľa § 69 ods. 10 až 12, je povinná uviesť aj údaj o uplatnenej sadzbe dane podľa § 74 ods. 1 písm. h) a údaj podľa § 74 ods. 1 písm. i); platiteľ, ktorý prijal elektronickú faktúru vyhotovenú podľa odseku 5, oznámi poradové číslo pôvodnej elektronickej faktúry a údaje, ktoré sa menia.

(10) Údaje podľa odsekov 8 a 9 sa oznamujú finančnému riaditeľstvu vo formáte jednotnej dátovej správy, ktorý ustanoví všeobecne záväzný právny predpis, ktorý vydá Ministerstvo financií Slovenskej republiky.

(11) Daňový úrad uloží pokutu do výšky 10 000 eur

a) platiteľovi podľa odseku 2, ktorý

1. neoznámil údaje podľa odseku 8 alebo oznámil tieto údaje oneskorene,

2. neoznámil všetky údaje, ktoré bol povinný oznámiť podľa odseku 8 alebo oznámil údaje, ktoré bol povinný oznámiť podľa odseku 8, nesprávne,

b) osobe podľa odseku 3 písm. a), ktorá je platiteľom podľa § 4, § 4b alebo § 4c, ktorá

1. neoznámila údaje podľa odseku 9 alebo oznámila tieto údaje oneskorene,

2. neoznámila všetky údaje, ktoré bola povinná oznámiť podľa odseku 9 alebo oznámila údaje, ktoré bol povinná oznámiť podľa odseku 9, nesprávne.

(12) Ak platiteľ podľa odseku 2 alebo osoba podľa odseku 3 písm. a), ktorá je platiteľom podľa § 4, § 4b alebo § 4c poruší povinnosti podľa odseku 11 opakovane, daňový úrad uloží pokutu do výšky 100 000 eur.

(13) Pri určení výšky pokuty podľa odsekov 11 a 12 prihliadne daňový úrad na závažnosť a dĺžku trvania protiprávneho stavu.

(14) Elektronická faktúra podľa odseku 4 sa uchováva po dobu desiatich rokov od skončenia kalendárneho roka, ktorého sa týka.

(15) Platiteľ podľa odseku 2 neuvádza v kontrolnom výkaze

a) údaje podľa § 78a ods. 2 písm. a); to neplatí, ak ide o údaje z faktúry pri dodaní tovaru alebo služby zahraničnej osobe,

b) údaje podľa § 78a ods. 2 písm. b) prvého bodu, ak ide o údaje z každej prijatej faktúry o dodaní tovarov a služieb, pri ktorých je platiteľ podľa odseku 2 osobou povinnou platiť daň podľa § 69 ods. 10 až 12,

c) údaje podľa § 78a ods. 2 písm. b) druhého bodu; to neplatí, ak ide o údaje zo zjednodušenej faktúry podľa § 78a ods. 6,

d) údaje podľa § 78a ods. 2 písm. c), ak ide o elektronickú faktúru podľa odseku 5.“.

Čl. II

...

Čl. III

Tento zákon nadobúda účinnosť 1. januára 2026 okrem čl. I bodu 13, § 71 ods. 5 v bode 28, § 72 ods. 11 v bode 32 a bodu 50, ktoré nadobúdajú účinnosť 1. januára 2027 a čl. I bodov 12, 25 až 27, § 71 ods. 4 a 6 v bode 28, bodov 29 až 30, § 72 ods. 9 a 10 v bode 32 a bodov 33 až 46, ktoré nadobúdajú účinnosť 1. júla 2030.